**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-1830/2021

### 715a

**S p r á v a**

**o výsledku prerokovania návrhu poslancov Národnej rady Slovenskej republiky Roberta FICA, Vladimíra FAIČA, Maroša KONDRÓTA a Richarda TAKÁČA na vykonanie kontrolnej činnosti Národnej rady Slovenskej republiky opatrení verejnej energetickej politiky v súvislosti so zmiernením negatívnych dopadov na ceny energií podľa § 127 a nasl. zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpis**ov **(tlač 715) vo výbore**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 745 zo 4. októbra 2021 pridelil návrh poslancov Národnej rady Slovenskej republiky Roberta FICA, Vladimíra FAIČA, Maroša KONDRÓTA a Richarda TAKÁČA na vykonanie kontrolnej činnosti Národnej rady Slovenskej republiky opatrení verejnej energetickej politiky v súvislosti so zmiernením negatívnych dopadov na ceny energií podľa § 127 a nasl. zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **(tlač 715)** na prerokovanie **Výboru Národnej rady Slovenskej republiky pre hospodárske záležitosti,** ktorý zároveň určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre hospodárske záležitosti návrh **prerokoval 19. októbra 2021.** Výbor **neprijal uznesenie** k predloženému návrhu, nakoľko návrh súhlasiť s predloženým návrhom a odporučiť schváliť uznesenie Národnej rady Slovenskej republiky **nezískal súhlas nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre hospodárske záležitosti ako **gestorský výbor** rokoval dňa 19. októbra 2021. Správa o výsledku prerokovania uvedeného návrhu vo výbore bola schválená uznesením Výboru Národnej rady Slovenskej republiky pre hospodárske záležitosti č. 233 z 19. októbra 2021.

Týmto uznesením výbor zároveň poveril spoločného spravodajcu **Petra Krupu** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Súčasťou správy je návrh uznesenia Národnej rady Slovenskej republiky.

## Bratislava 19. októbra 2021

Peter **K r e m s k ý**, v.r.

predseda Výboru NR SR

pre hospodárske záležitosti

NÁRODNÁ RADA SLOVENSKEJ REPUBLIKY

VIII. volebné obdobie

Číslo:

**N á v r h**

**UZNESENIE**

**NÁRODNEJ RADY SLOVENSKEJ REPUBLIKY**

z  októbra 2021

k vykonaniu kontrolnej činnosti Národnej rady Slovenskej republiky opatrení verejnej energetickej politiky v súvislosti so zmiernením negatívnych dopadov na ceny energií

**Národná rada Slovenskej republiky**

**A. vyjadruje vážne znepokojenie**

A.1. nad neexistenciou riešení verejnej energetickej politiky výkonnej moci v súvislosti s aktuálnymi energetickými trendmi, vývojom na trhu s energiami a so zmiernením negatívnych dopadov na ceny energií,

A.2. nad prípravou odbúravania regulácie cien energií pre zraniteľných odberateľov v období extrémnych výkyvov na trhu s energiami,

A.3. nad meškaním vypracovania a schválenia regulačnej politiky na nové regulačné obdobie, ako stratégie, ktorá upravuje vykonávanie regulácie počas regulačného obdobia,

A.4. nad podielom zlyhávania verejnej energetickej politiky na fatálnych dopadoch na zraniteľných odberateľov a podnikateľský sektor,

**B. schvaľuje**

B.1. uskutočnenie kontrolnej činnosti opatrení verejnej energetickej politiky v súvislosti so zmiernením negatívnych dopadov na ceny energií vykonanej Národnou radou Slovenskej republiky, jej výbormi a poslancami voči vláde Slovenskej republiky, jej členom, vedúcim ústredných orgánov a vyšším štátnym funkcionárom podľa § 127 a nasl. zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov,

do: bezodkladne

**C. žiada**

C.1. **vládu Slovenskej republiky**

a. predložiť na rokovanie schôdze Národnej rady Slovenskej republiky správu o verejnej energetickej politike a jej riešeniach v súvislosti s aktuálnymi energetickými trendmi, vývojom na trhu s energiami a so zmiernením negatívnych dopadov na ceny energií,

do: 15 dní

b. pozastaviť prípravu odbúravania regulácie cien energií pre zraniteľných odberateľov v období extrémnych výkyvov na trhu s energiami,

do: bezodkladne

C.2. **predsedu Národnej rady Slovenskej republiky**

a. zabezpečiť vypracovanie a realizáciu plánu kontrolnej činnosti Národnej rady Slovenskej republiky podľa bodu B.1. tohto uznesenia,

do: bezodkladne

**D. odporúča**

D.1. **regulačnej rade Úradu pre reguláciu sieťových odvetví**

a. prijať účinné opatrenia na odstránenie meškania pri príprave a schválení regulačnej politiky na nové regulačné obdobie,

Bratislava október 2021